# Mariasun Landa

Mariasun Landa, ganet en Errenteria (Gipuzkoa) d'ar bemp a viz Even 1949, zo ur skrivagnerez euskarek evit ar vugale hag ar grennarded. Gant Bernardo Atxaga eo ar skrivagnerez euskarat a zo bet troet hec'h oberennoù ar muiañ. Kelennet he deus er c'hentañ derez hag er c'hentelioù-noz. Kelenn a ra bremañ e Skol-Veur Euskadi e Donostia.

## Ar skrivagnerez

Un aotreegezh prederouriezh he deus tapet e skol-veur c'hall ar Sorbonne, e Pariz, e 1973. E 1982 e oa bet embannet he levr kentañ, ha tapet ganti ar priz Xabier de Lizardi. Prizioù all he deus bet: Euskadi (1991), Antonio María Labaien (2002), ha White Ravens (2002), gant Elefante txori-bihotza (2001).
En 2003 eo bet loreet he levr Krokodiloa ohe azpian (Ur c'hrokodil dindan ar gwele), skeudennet gant Arnal Ballester, gant ar Premio Nacional de Literatura Infantil y Juvenil, roet gant Ministrerezh ar Sevenadur spagnol. Kentañ tro e oa da loreiñ ul levr euskarek. Troet eo bet hec'h oberennoù en un daouzek yezh bennak, hag en holl yezhoù ar stad spagnol.
Abaoe 2007 eo ezel eus Jakiunde.

## Hec'h oberennoù
### He levrioù euskarek (ha brezhonek)

Sed amañ roll hec'h oberennoù.
* Amets uhinak (1982, Elkar)
* Kaskarintxo (1982, Elkar)
* Elixabete lehoi domatzailea (1983, Elkar)
* Partxela (1984, Elkar)
* Txan Fantasma (1984, Elkar)
* Josepi dendaria (1985, Elkar); Stal Pepa, An Here, 1993.
* Izar berdea (1985, Elkar); Ar Steredenn wer (An Here).
* Errusika (1988, Elkar)
* Iholdi (1988, Erein)
* Izeba txikia (1988, Erein)
* Maria eta aterkia (1988, Elkar)
* Aitonaren txalupan (1988, Elkar)
* Irma (1990, Elkar)
* Alex (1990, Erein)
* Kleta bizikleta (1990, Elkar)
* Potx (1992, Elkar)
* Julieta, Romeo eta saguak (1994, SM)
* Nire eskua zurean (1995, Erein)
* Ahatetxoa eta sahats negartia (1997, Elkar)
* Katuak bakar-bakarrik sentitzen direnean (1997, Anaya)
* Sorgina eta maisua (2000, Elkarlanean)
* Amona, zure Iholdi (2000, Erein)
* Elefante txori-bihotza (2001, Anaya). Olifant Kalon-Evn, 2010.
* Galtzerdi suizida (2001, Elkarlanean). Ma buhez berrloer, 2011.
* Krokodiloa ohe azpian (2002, Alberdania)
* Haginak eta hilobiak (2005, Erein)
* Festa aldameneko gelan (2007, Erein)
* Ipurtargiak paradisuan (2010)

### E brezhoneg

Daou levr zo bet lakaet e brezhoneg gant Gwenael Emelyanoff hag embannet gant An Here.
* Stal Pepa
* Ar steredenn wer
Tri levr all zo bet troet gant Mark Kerrain:
* Olifant Kalon-Evn
* Ma Buhez Berrloer
* Ar C'hwenenn a felle dezhi mont da gorollerez (2014)

### E galizeg

E Galiza ez eus bet embannet pemp eus he levrioù gant Editorial Galaxia: Irma hag A tenda da Pepa, Un crocodilo debaixo da cama, ha Chan, a pantasma.

### E spagnoleg

Troet eo bet tost an holl levrioù euskarek. Hag ouzhpenn:
* La Fiesta en la habitación de al lado. Un danevell eus he buhez e Pariz e 1968.

### E galleg

N'eus bet embannet nemet daou levr e galleg, e Suis. Ne seblant ket embannerien Pariz bout troet gant he labour, evel gant al lennegezh nannsaoznek alies, ha gant skrivagnerien euskarek nebeutoc'h c'hoazh.
* Iholdi et autres histoires, La Joie de lire, Jeneva, Suis, 2001.
* Les Secrets d'Iholdi, La Joie de lire, 2009

### E saozneg

* The Dancing Flea.
* Karmentxu and The Little Ghost

### E yezhoù all

* Troet eo bet he levrioù e meur a yezh all, ouzhpenn ar re meneget uheloc'h: albaneg, arabeg, gresianeg, koreaneg, ruseg, sloveneg, ivez.

## Prizioù

* Priz Dabilen Elea 2011
* Priz Eusko Ikaskuntza Laboral Kutxa 2014 : http://www.gentedigital.es/san-sebastian/noticia/1418421/mariasun-landa-y-jean-baptiste-orpustan-reciben-el-premio-eusko-ikaskuntza-laboral-kutxa-de-humanidades-2014/

## Liammoù diavaez

* (eu) (es) (en) Lec’hienn ofisiel
* (eu) Elkarrizketa Argia astekarian
* (en) [Pennad-kaoz ganti, e saozneg]
* (es) [Pennad diwar he fenn e spagnoleg]

## Daveoù

* ↑ Krokodiloa ohe azpian
* ↑ Akademiezh Euskal Herria
* ↑ http://www.euskalkultura.com/noticias/mariasun-landa-premio-dabilen-elea-2011-este-premio-es-tambien-un-reconocimiento-a-la-literatura-infantil-y-juvenil/view?set_language=es